Vervolging is onvermydelik - www.bybelkennis.co.za
There may be times when we are powerless to prevent injustice, but there must never be a time when we fail to protest. –Elie Wiesel
Geseënd is dié wat vervolg word omdat hulle doen wat reg is, want aan hulle behoort die koninkryk van die hemel (Matteus 5:10).
John Wesley het die Amerikaanse platteland te perd plat gery – van die een dorp na die ander om te preek. Eendag, terwyl hy so ry, besef hy dat hy vir drie dae nie vervolg is nie.
Geen baksteen is na hom gegooi nie; geen eier het hom getref nie. Hy stop sy perd en sê hardop: “Het ek dalk teruggegly of het ek dalk gesondig.” Hy klim van sy perd af, kniel en vra God om hom te wys of daar geestelik iets verkeerd is met hom.
Iemand wat niks van Wesley gehou het nie, sien hom kniel. Hy tel ‘n baksteen op en gooi dit na Wesley – gelukkig het hy nie die prediker getref nie. Toe Wesley die baksteen sien verbytrek sê hy: “Dankie Here. Nou weet ek U is nog by my teenwoordig.” Geen wonder hy was so ‘n kragtige prediker nie.
Jou blote teenwoordigheid en geloof in God pla sommige mense. Soms hoef jy nie eers iets te sê nie. Jy in soos ‘n helder lig wat in ‘n donker plek skyn. Onthou Jesus het gesê: As die wêreld julle haat, onthou: Hy het My voor julle gehaat. As julle aan die wêreld behoort het, sou die wêreld julle as sy eiendom liefgehad het. Omdat julle egter nie aan die wêreld behoort nie, maar Ek julle uit die wêreld uitgekies het, daarom haat die wêreld julle (Johannes 15:18 – 19).
Jesus het gesê dat diegene wat vervolg word omdat hulle reg doen, geseënd sal wees. Soms is dit ‘n baksteen wat na jou gegooi word – fisiese vervolging. Meer dikwels spot mense met jou – jy kan selfs verwerp word en jou werk verloor omdat jy ‘n Christen is. Maar as jy vir God lewe, sal jy vervolging ervaar.
Laaste 7 Dae: 5,093
Laaste 30 Dae: 22,577
Laaste 365 Dae: 300,589